**Návrh**

**Zákon**

**z................2009,**

**ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**Zákon č. 757/2004 Z. z. o súdoch a o zmene a doplnení niektorých zákonov v znení zákona č. v znení č. 300/2005 Z. z., zákona č. 473/2005 Z. z., zákona č. 570/2005 Z. z., zákoan č. 517/2008 Z. z., a zákona č. 59/2009 Z. z. sa mení takto:**

Za § 5 sa vkladá § 5a, ktorý vrátane nadpisu znie:

„§ 5a

Zverejňovanie súdnych rozhodnutí

1. Ústavný súd Slovenskej republiky, najvyšší súd, krajské súdy, Špecializovaný trestný súd a okresné súdy zverejnia anonymizované právoplatné súdne rozhodnutie, ktorým sa končí konanie vo veci, do troch pracovných dní od právoplatnosti rozhodnutia na voľne prístupnej internetovej stránke.
2. Zverejňujú sa všetky súdne rozhodnutia vrátane predbežných opatrení, okrem rozhodnutí o osobnom stave, rozhodnutí vo veciach maloletých a častí odôvodnení rozhodnutí obsahujúcich obchodné tajomstvo.
3. Najvyšší súd zverejní aj právoplatné disciplinárne rozhodnutie disciplinárnych senátov do troch pracovných dní od ich právoplatnosti na voľne prístupnej internetovej stránke.“

**Čl. II**

 Tento zákon nadobúda účinnosť 1. apríla 2010.